บริษัท ไปรษณีย์ไทย จำกัด เปิดบริการรับขนส่งหน้ากากอนามัยให้กับโรงพยาบาลทั่วประเทศโดยไม่คิดค่าใช้จ่าย ให้กับหน่วยงานภาครัฐ เอกชนและประชาชน
บริษัท ไปรษณีย์ไทย จำกัด เปิดบริการรับขนส่งหน้ากากอนามัยให้กับโรงพยาบาลทั่วประเทศโดยไม่คิดค่าใช้จ่าย ให้กับหน่วยงานภาครัฐ เอกชนและประชาชน นายก่อกิจ ด่านชัยวิจิตร กรรมการผู้จัดการใหญ่ บริษัท ไปรษณีย์ไทย จำกัด(ปณท) กล่าวว่า ไปรษณีย์ไทยได้ตระหนักถึงความสำคัญในสถานการณ์การแพร่ระบาดของโรคโควิด-19 ได้ร่วม“ส่งความห่วงใยส่งให้สู้ภัย COVID-19” รับขนส่งหน้ากากอนามัยสำหรับบุคลากรทางการแพทย์จากภาครัฐเอกชนและประชาชนที่ต้องการส่งให้กับโรงพยาบาลทั่วประเทศ ซึ่งสามารถส่งได้ตั้งแต่ 26 มีนาคม– 30 เมษายน 2563 ได้แก่ หน่วยงานภาครัฐ เอกชนและประชาชนที่ต้องการส่งหน้ากากอนามัยให้กับโรงพยาบาลทั่วประเทศสามารถบรรจุสิ่งของลงกล่องโดยไม่จำกัดจำนวนพร้อมจ่าหน้าถึงโรงพยาบาลที่ต้องการฝากส่ง  ณ ที่ทำการไปรษณีย์ทุกแห่งทั่วประเทศ ด้วยบริการไปรษณีย์ด่วนพิเศษในประเทศ(EMS) และหน่วยงานภาครัฐ เอกชน ประชาชนที่ต้องการฝากส่งอุปกรณ์ทางการแพทย์ให้โรงพยาบาลทั่วประเทศสามารถแจ้งความประสงค์กับไปรษณีย์ไทยเพื่อประสานงานในการขนส่งที่หมายเลข  0-2831-3598ทั้งนี้ ไปรษณีย์ไทย จะจัดส่งให้โดยไม่เสียค่าใช้จ่ายและสิ่งของที่ฝากส่งจะต้องไม่ใช่สิ่งของต้องห้ามในการขนส่งและไม่มีเป้าหมายในเชิงพาณิชย์ หากมีข้อสงสัยเพิ่มเติมสามารถติดตามได้ที่ เว็บไซต์ www.thailandpost.co.th